Ubebaji Mke
Ubebaji Mke ilitokea nchini Ufini. Hadithi zimepitishwa kwa mtu anayeitwa Herkko Rosvo-Ronkainen (ajulikanaye kama Ronkainen the ʻRobber). Mtu huyu alichukuliwa kama mnyang'anyi mwishoni mwa miaka ya 1800, aliishi msituni, na alikimbia na kundi lake la wezi wakisababisha madhara vijijini. Kutoka na yale yaliyopatikana, kuna maoni matatu juu ya kwanini / jinsi mchezo huu ulivumbuliwa. Kwanza, kwamba Rosvo-Ronkainen na wezi wake walituhumiwa kwa kuiba chakula na kuwateka wanawake kutoka vijiji katika eneo alilokuwa akiishi, kisha kuwabeba wanawake hawa migongoni wanapokimbia. Pendekezo la pili ni kwamba vijana wangeenda kwenye vijiji jirani, na kuwateka wanawake na kuwaoa kwa nguvu na mara nyingi wanawake hao ni wale ambao walikuwa tayari wamekwisha kuolewa. Vijana hawa pia waliwabeba hao wanawake migongoni: hii ilijulikana kama "mazoea ya kuiba wanawake. Mwishowe, ni wazo kwamba Rosvo-Ronkainen aliwafundisha wezi wake kuwa  "wepesi na hodari" kwa kubeba mifuko mikubwa mizito migongoni mwao, ambayo ilipelekea kuvumbuliwa kwa mchezo huu.